section_heading: Opis dobra
paragraph_text: Građeni su od 1884. do 1913. godine. Arhitekti su bili Emil Vecchietti i graditelj zvonika. Neostilski sklop crkve i samostana izgrađen je 1884. prema projektu Emila Vecchietija. Prostrani sklop s vrtom opasan je visokim zidom. Crkva je građena na mjestu kapele sv. Josipa koja se spominje u dokumentima iz 17. st. Glavno pročelje završava neorenesansnim polukružnim zabatom i gleda na Pojišansku ulicu. Samostanska zgrada je izdužena kamena dvokatnica, s nizom prozora s lučnim završetkom. Sjeverno od samostanske zgrade je zvonik iz 1912., nadograđen 1913. pod nadzorom graditelja Ante Radice. Crkva i samostan čuvaju vrijednu zbirku umjetnina iz starog samostana klarisa, među kojima se ističe slikano romaničko raspelo s kraja 13. st., nastalo u radionici splitske slikarske škole.